Pilkoji žąsis

Anser anser anser Linnaeus, 1758
 Anser anser rubrirostris Swinhoe, 1871
 Anser anser domesticus Kerr, 1792

 Anas anser Linnaeus, 1758

thumb
Pilkoji žąsis (Anser anser) – žąsinių (Anseriformes) būrio vandens paukštis.

 Porūšiai 
Yra išskiriami 3 pilkųjų žąsų porūšiai:
 Anser anser anser Linnaeus, 1758 - Paprastoji pilkoji žąsis gyvena ir peri Europoje. 
 Anser anser rubrirostris Swinhoe, 1871; Gyvena ir peri Azijoje, įskaitant Tolimuosius Rytus. 
 Anser anser domesticus Kerr, 1792 - Naminė žąsis; Iš pilkųjų žąsų kilo naminės žąsys, įskaitant ir lietuvišką vištinių žąsų veislę.

 Kūno matmenys 
Pilkoji žąsis stambokas paukštis ir yra stambiausia bei didžiausia tarp visų kitų žąsų genties paukščių. Pilkosios žasies patinai truputį didesni ir sveria daugiau už pateles.
 Kūno ilgis: 74-91 cm.
 Sparno ilgis: 41,2-48 cm. (patinėlių 44,7-48,2 cm, patelių 41,2-46,8 cm)
 Sparnų tarpugalių (išskleistų sparnų tarpugalių) ilgis: 147–180 cm.
 Uodegos ilgis: 6,2-6,9 cm.
 Snapo ilgis: 6,4-6,9 cm.
 Kojos ilgis: 7,1-9,3 cm.

 Svoris: 2,16-4,56 kg – patinėliai vidutiniškai sveria 3,6 kg, kai patelės 3,2 kg.

 Paplitimas 
Paplitusi beveik per visą Europą ir Tolimuosiuose Rytuose iki Japonijos jūros ir Rytų Kinijos jūros. Peri šiaurės ir vidurio Europoje, o žiemoja dažniau Europos pietuose, vakaruose, šiaurės Afrikoje ir Mažojoje Azijoje.

 Paplitimas Lietuvoje 
Negausiai peri visoje Lietuvos teritorijoje, nors pastebimai jų populiacija Lietuvoje auga, ypač pietinėje šalies dalyje. Nors dažniau užtinkamos Dzūkijos ežeruose (ypač Žuvinto biosferos rezervate bei jo apylinkėse) ir kai kuriuose Lietuvos žuvininkystės ūkiuose. Rūšis įrašyta į Lietuvos raudonąją knygą.

 Migracija ir kita 
Tai migruojantis paukštis. Į Lietuvą perėjimui parskrenda kovo mėnesio pirmoje pusėje, o į žiemavietes išskrenta spalio antroje pusėje. Gerai plaukioja ir nardo, o jos skrydis atrodo sunkus, bet galingas. Nėra labai vikrios ant žemės, eidamos krypuoja. Būrys žąsų garsiai gagena.

 Buveinė 
Labiau mėgsta gyventi šalia didesnių ežerų, kada aplink juos yra pievų. Maitinasi ražienose, ganyklose, pievose, dideliuose apdirbamuose laukuose, pelkėse.

 Poravimasis 
Jos subręsta tik 3-4 gyvenimo metais, tad vasarą ežeruose laikosi daug neperinčių šių paukščių. O subrendę  paukščiai deda 4-6 kremo atspalvio baltus kiaušinius.

 Taip pat skaityti 
 Naminė žąsis

 Šaltiniai 

 Nuorodos 
 birdlife.lt / Pilkoji žąsis
 ziedavimas.com / Pilkoji žąsis
 birdpix.lt / Pilkųjų žąsų nuotraukos
 luontoportti.com / Greylag Goose | Anglų k.
 hbw.com / Greylag Goose (Anser anser) Taxonomy, Greylag Goose (Anser anser) gallery | Anglų k.
 arkive.org / Greylag goose (Anser anser)  | Anglų k.
 birdlife.org / Apie Pilkąsias žąsis per birdlife.org  | Anglų k.
 birdguides.com / Apie Pilkąsias žąsis per birdguides.com | Anglų k.
 iucngisd.org / Anser anser | Anglų k.

 Galerija 

 Šaltiniai 

Kategorija:Antiniai